Ir-Regolament tal-kummissjoni (KEE) Nru 3758/85
tat-23 ta’ Diċembru 1985
li jadatta r-Regolament (KEE) Nru 1119/79 li jirrigwarda ż-żrieragħ, minħabba s-sħubija ta’ Spanja u l-Portugall
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat l-Att ta’ Adeżjoni ta’ Spanja u l-Portugall, u partikolarment Artikolu 396 tiegħu,
Billi, minħabba l-Adeżjoni ta’ Spanja u l-Portugall u bi qbil ma’ Artikolu 396 ta’ l-Att ta’ Adeżjoni, għandu jiġi adattat ir-Regolament tal-Kummissjoni (KEE) Nru 1119/79 tas-6 ta’ Ġunju 1979 li jippreskrivi dispożizzjonijiet speċjali sabiex tiġi implimentata s-sistema ta’ liċenzji ta’ importazzjoni għaż-żrieragħ [1], kif l-aħħar emendat bir-Regolament (KEE) Nru 3478/80 [2];
Billi, skond Artikolu 2(3) tat-Trattat ta’ Adeżjoni, l-istituzzjonijiet tal-Komunità jistgħu jadottaw qabel is-sħubija l-miżuri riferiti f’Artikolu 396 ta’ l-Att, b’dawn il-miżuri jidħlu fis-seħħ biss bla ħsara għad-dħul fis-seħħ tat-Trattat u għad-data tad-dħul fis-seħħ,
ADOTTAT DAN IR-REGOLAMENT:
Artikolu 1
It-termini li ġejjin jiżdiedu ma’ Artikolu 6(2) tar-Regolament (KEE) Nru 1119/79:
"Importación realizada en el marco de un contrato de multiplicación"
"Importação realizada no âmbito de um contrato de multiplicação"
.
Artikolu 2
Dan ir-Regolament għandu jidħol fis-seħħ fl-1 ta’ Marzu 1986 bla ħsara għad-dħul fis-seħħ tat-Trattat ta’ Adeżjoni ta’ Spanja u l-Portugall.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Diċembru 1985.